39
ख़ुदावन्द का ललकारना जारी रहता है
1 क्या तू जनता है कि पहाड़ पर की जंगली बकरियाँ कब बच्चे देती हैं?
या जब हिरनीयाँ बियाती हैं, तो क्या तू देख सकता है?
2 क्या तू उन महीनों को जिन्हें वह पूरा करती हैं, गिन सकता है?
या तुझे वह वक़्त मा'लूम है जब वह बच्चे देती हैं?
3 वह झुक जाती हैं;
वह अपने बच्चे देती हैं, और अपने दर्द से रिहाई पाती हैं।
4 उनके बच्चे मोटे ताज़े होते हैं; वह खुले मैदान में बढ़ते हैं।
वह निकल जाते हैं और फिर नहीं लौटते।
5 गधे को किसने आज़ाद किया?
जंगली गधे के बंद किसने खोले?
6 वीरान को मैंने उसका मकान बनाया,
और ज़मीन — ए — शोर को उसका घर।
7 वह शहर के शोर — ओ — गु़ल को हेच समझता है,
और हाँकने वाले की डॉट को नहीं सुनता।
8 पहाड़ों का सिलसिला उसकी चरागाह है,
और वह हरियाली की तलाश में रहता है।
9 “क्या जंगली साँड तेरी ख़िदमत पर राज़ी होगा?
क्या वह तेरी चरनी के पास रहेगा?
10 क्या तू जंगली साँड को रस्से से बाँधकर रेघारी में चला सकता है?
या वह तेरे पीछे — पीछे वादियों में हेंगा फेरेगा?
11 क्या तू उसकी बड़ी ताक़त की वजह से उस पर भरोसा करेगा?
या क्या तू अपना काम उस पर छोड़ देगा?
12 क्या तू उस पर भरोसा करेगा कि वह तेरा ग़ल्ला घर ले आए,
और तेरे खलीहान का अनाज इकट्ठा करे?
13 “शुतरमुर्ग़ के बाज़ू आसूदा हैं,
लेकिन क्या उसके पर — ओ — बाल से शफ़क़त ज़ाहिर होती है?
14 क्यूँकि वह तो अपने अंडे ज़मीन पर छोड़ देती है,
और रेत से उनको गर्मी पहुँचाती है;
15 और भूल जाती है कि वह पाँव से कुचले जाएँगे,
या कोई जंगली जानवर उनको रौंद डालेगा।
16 वह अपने बच्चों से ऐसी सख़्तदिली करती है कि जैसे वह उसके नहीं।
चाहे उसकी मेहनत रायगाँ जाए उसे कुछ ख़ौफ़ नहीं।
17 क्यूँकि ख़ुदा ने उसे 'अक़्ल से महरूम रखा,
और उसे समझ नहीं दी।
18 जब वह तनकर सीधी खड़ी हो जाती है,
तो घोड़े और उसके सवार दोनों को नाचीज़ समझती हैं।
19 “क्या घोड़े को उसका ताक़त तू ने दी है?
क्या उसकी गर्दन की लहराती अयाल से तूने मुलब्बस किया?
20 क्या उसे टिड्डी की तरह तूने कुदाया है?
उसके फ़राने की शान मुहीब है।
21 वह वादी में टाप मारता है और अपने ज़ोर में ख़ुश है।
वह हथियारबंद आदमियों का सामना करने को निकलता है।
22 वह ख़ौफ़ को नाचीज़ जानता है और घबराता नहीं,
और वह तलवार से मुँह नहीं मोड़ता।
23 तर्कश उस पर खड़खड़ाता है,
चमकता हुआ भाला और साँग भी;
24 वह तुन्दी और क़हर में ज़मीन पैमाई करता है,
और उसे यक़ीन नहीं होता कि यह तुर ही की आवाज़ है।
25 जब जब तुरही बजती है, वह हिन हिन करता है,
और लड़ाई को दूर से सूँघ लेता है; सरदारों की गरज़ और ललकार को भी।
26 “क्या बा'ज़ तेरी हिकमत से उड़ता है,
और दख्खिन की तरफ़ अपने बाज़ू फैलाता है?
27 क्या 'उक़ाब तेरे हुक्म से ऊपर चढ़ता है,
और बुलन्दी पर अपना घोंसला बनाता है?
28 वह चट्टान पर रहता और वहीं बसेरा करता है;
या'नी चट्टान की चोटी पर और पनाह की जगह में।
29 वहीं से वह शिकार ताड़ लेता है
, उसकी आँखें उसे दूर से देख लेती हैं।
30 उसके बच्चे भी खू़न चूसते हैं,
और जहाँ मक़्तूल हैं वहाँ वह भी है।”