18
बिलदद का अय्यूब को दुसरा जवाब
1 तब बिलदद शूखी ने जवाब दिया,
2 तुम कब तक लफ़्ज़ों की जुस्तुजू में रहोगे
ग़ौर कर लो फ़िर हम बोलेंगे
3 हम क्यूँ जानवरों की तरह समझे जाते हैं,
और तुम्हारी नज़र में नापाक ठहरे हैं।
4 तू जो अपने क़हर में अपने को फाड़ता है
तो क्या ज़मीन तेरी वजह से उजड़ जाएगी
या चट्टान अपनी जगह से हटा दी जाएगी
5 बल्कि शरीर का चराग़ गुल कर दिया जाएगा
और उसकी आग का शो'ला बे नूर हो जाएगा
6 रोशनी उसके ख़ेमे में तरीकी हो जाएगी
और जो चराग ऊसके उपर है, बुझा दिया जाएगा
7 उसकी क़ुव्वत के क़दम छोटे किए जाएँगे
और उसी की मसलहत उसे नेचे गिराएगी।
8 क्यूँकि वह अपने ही पाँव से जाल में फँसता है
और फँदों पर चलता है
9 दाम उसकी एड़ी को पकड़ेगा,
और जाल उसको फँसा लेगा।
10 कमन्द उसके लिए ज़मीन में छिपा दी गई है,
और फंदा उसके लिए रास्ते में रख्खा गया है।
11 दहशत नाक चीज़ें हर तरफ़ से उसे डराएँगी,
और उसके दर पे होकर उसे भगाएंगी।
12 उसका ज़ोर भूक का मारा होगा
और आफ़त उसके शामिल — ए — हाल रहेगी।
13 वह उसके जिस्म के आ'ज़ा को खा जाएगी
बल्कि मौत का पहलौठा उसके आ'ज़ा को चट कर जाएगी।
14 वह अपने ख़ेमे से जिस पर उसको भरोसा है उखाड़ दिया जाएगा,
और दहशत के बादशाह के पास पहुंचाया जाएगा।
15 और वह जो उसका नहीं, उसके ख़ेमे में बसेगा;
उसके मकान पर गंधक छितराई जाएगी।
16 नीचे उसकी जड़ें सुखाई जाएँगी,
और ऊपर उसकी डाली काटी जाएगी।
17 उसकी यादगार ज़मीन पर से मिट जाएगी,
और कूचों' में उसका नाम न होगा।
18 वह रोशनी से अंधेरे में हँका दिया जाएगा,
और दुनिया से खदेड़ दिया जाएगा।
19 उसके लोगों में उसका न कोई बेटा होगा न पोता,
और जहाँ वह टिका हुआ था, वहाँ कोई उसका बाक़ी न रहेगा।
20 वह जो पीछे आनेवाले हैं, उसके दिन पर हैरान होंगे,
जैसे वह जो पहले हुए डर गए थे।
21 नारास्तों के घर यक़ीनन ऐसे ही हैं,
और जो ख़ुदा को नहीं पहचानता उसकी जगह ऐसी ही है।