14
1 इंसान जो 'औरत से पैदा होता है थोड़े दिनों का है,
और दुख से भरा है।
2 वह फूल की तरह निकलता, और काट डाला जाता है।
वह साए की तरह उड़ जाता है और ठहरता नहीं।
3 इसलिए क्या तू ऐसे पर अपनी आँखें खोलता है;
और मुझे अपने साथ 'अदालत में घसीटता है?
4 नापाक चीज़ में से पाक चीज़ कौन निकाल सकता है?
कोई नहीं।
5 उसके दिन तो ठहरे हुए हैं,
और उसके महीनों की ता'दाद तेरे पास है;
और तू ने उसकी हदों को मुक़र्रर कर दिया है, जिन्हें वह पार नहीं कर सकता।
6 इसलिए उसकी तरफ़ से नज़र हटा ले ताकि वह आराम करे,
जब तक वह मज़दूर की तरह अपना दिन पूरा न कर ले।
7 “क्यूँकि दरख़्त की तो उम्मीद रहती है कि अगर वह काटा जाए तो फिर फूट निकलेगा,
और उसकी नर्म नर्म डालियाँ ख़त्म न होंगी।
8 अगरचे उसकी जड़ ज़मीन में पुरानी हो जाए,
और उसका तना मिट्टी में गल जाए,
9 तोभी पानी की बू पाते ही वह नए अखुवे लाएगा,
और पौदे की तरह शाख़ें निकालेगा।
10 लेकिन इंसान मर कर पड़ा रहता है,
बल्कि इंसान जान छोड़ देता है, और फिर वह कहाँ रहा?
11 जैसे झील का पानी ख़त्म हो जाता,
और दरिया उतरता और सूख जाता है,
12 वैसे आदमी लेट जाता है और उठता नहीं;
जब तक आसमान टल न जाए, वह बेदार न होंगे;
और न अपनी नींद से जगाए जाएँगे।
13 काश कि तू मुझे पाताल में छिपा दे,
और जब तक तेरा क़हर टल न जाए, मुझे पोशीदा रख्खे;
और कोई मुक़र्ररा वक़्त मेरे लिए ठहराए और मुझे याद करे।
14 अगर आदमी मर जाए तो क्या वह फिर जिएगा?
मैं अपनी जंग के सारे दिनों में मुन्तज़िर रहता जब तक मेरा छुटकारा न होता।
15 तू मुझे पुकारता और मैं तुझे जवाब देता;
तुझे अपने हाथों की सन'अत की तरफ़ ख्वाहिश होती।
16 लेकिन अब तो तू मेरे क़दम गिनता है;
क्या तू मेरे गुनाह की ताक में लगा नहीं रहता?
17 मेरी ख़ता थैली में सरब — मुहर है,
तू ने मेरे गुनाह को सी रख्खा है।
18 यक़ीनन पहाड़ गिरते गिरते ख़त्म हो जाता है,
और चट्टान अपनी जगह से हटा दी जाती है।
19 पानी पत्थरों को घिसा डालता है,
उसकी बाढ़ ज़मीन की ख़ाक को बहाले जाती है;
इसी तरह तू इंसान की उम्मीद को मिटा देता है।
20 तू हमेशा उस पर ग़ालिब होता है, इसलिए वह गुज़र जाता है।
तू उसका चेहरा बदल डालता और उसे ख़ारिज कर देता है।
21 उसके बेटों की 'इज़्ज़त होती है, लेकिन उसे ख़बर नहीं।
वह ज़लील होते हैं लेकिन वह उनका हाल‘ नहीं जानता।
22 बल्कि उसका गोश्त जो उसके ऊपर है, दुखी रहता;
और उसकी जान उसके अन्दर ही अन्दर ग़म खाती रहती है।”