41
ख़ुदावन्द का ललकारना जारी रहना
1 क्या तू मगर कोशिस्त से बाहर निकाल सकता है
या रस्सी से उसकी ज़बान को दबा सकता है?
2 क्या तू उसकी नाक में रस्सी डाल सकता है?
या उसका जबड़ा मेख़ से छेद सकता है?
3 क्या वह तेरी बहुत मिन्नत समाजत करेगा?
या तुझ से मीठी मीठी बातें कहेगा?
4 क्या वह तेरे साथ 'अहद बांधेगा,
कि तू उसे हमेशा के लिए नौकर बना ले?
5 क्या तू उससे ऐसे खेलेगा जैसे परिन्दे से?
या क्या तू उसे अपनी लड़कियों के लिए बाँध देगा?
6 क्या लोग उसकी तिजारत करेंगे?
क्या वह उसे सौदागरों में तक़सीम करेंगे?
7 क्या तू उसकी खाल को भालों से,
या उसके सिर को माहीगीर के तरसूलों से भर सकता है?
8 तू अपना हाथ उस पर धरे,
तो लड़ाई को याद रख्खेगा और फिर ऐसा न करेगा।
9 देख, उसके बारे में उम्मीद बेफ़ायदा है।
क्या कोई उसे देखते ही गिर न पड़ेगा?
10 कोई ऐसा तुन्दख़ू नहीं जो उसे छेड़ने की हिम्मत न करे।
फिर वह कौन है जो मेरे सामने खड़ा होसके?
11 किस ने मुझे पहले कुछ दिया है कि मैं उसे अदा करूँ?
जो कुछ सारे आसमान के नीचे है वह मेरा है।
12 न मैं उसके 'आज़ा के बारे में ख़ामोश रहूँगा न उसकी ताक़त
और ख़ूबसूरत डील डोल के बारे में।
13 उसके ऊपर का लिबास कौन उतार सकता है?
उसके जबड़ों के बीच कौन आएगा?
14 उसके मुँह के किवाड़ों को कौन खोल सकता है?
उसके दाँतों का दायरा दहशत नाक है।
15 उसकी ढालें उसका फ़ख़्र हैं;
जो जैसा सख़्त मुहर से पैवस्ता की गई हैं।
16 वह एक दूसरी से ऐसी जुड़ी हुई हैं,
कि उनके बीच हवा भी नहीं आ सकती।
17 वह एक दूसरी से एक साथ पैवस्ता हैं;
वह आपस में ऐसी जुड़ी हैं कि जुदा नहीं हो सकतीं।
18 उसकी छींकें नूर अफ़्शानी करती हैं
उसकी आँखें सुबह के पपोटों की तरह हैं।
19 उसके मुँह से जलती मश'अलें निकलती हैं,
और आग की चिंगारियाँ उड़ती हैं।
20 उसके नथनों से धुवाँ निकलता है,
जैसे खौलती देग और सुलगते सरकंडे से।
21 उसका साँस से कोयलों को दहका देता है,
और उसके मुँह से शो'ले निकलते हैं।
22 ताक़त उसकी गर्दन में बसती है,
और दहशत उसके आगे आगे चलती “है।
23 उसके गोश्त की तहें आपस में जुड़ी हुई हैं;
वह उस पर ख़ूब जुड़ी हैं और हट नहीं सकतीं।
24 उसका दिल पत्थर की तरह मज़बूत है,
बल्कि चक्की के निचले पाट की तरह।
25 जब ख़ुदा उठ खड़ा होता है, तो ज़बरदस्त लोग डर जाते हैं,
और घबराकर ख़ौफ़ज़दा हो जाते हैं।
26 अगर कोई उस पर तलवार चलाए,
तो उससे कुछ नहीं बनता: न भाले, न तीर, न बरछी से।
27 वह लोहे को भूसा समझता है,
और पीतल को गली हुई लकड़ी।
28 तीर उसे भगा नहीं सकता,
फ़लाख़न के पत्थर उस पर तिनके से हैं।
29 लाठियाँ जैसे तिनके हैं,
वह बर्छी के चलने पर हँसता है।
30 उसके नीचे के हिस्से तेज़ ठीकरों की तरह हैं;
वह कीचड़ पर जैसे हेंगा फेरता है।
31 वह गहराव को देग की तरह खौलाता,
और समुन्दर को मरहम की तरह बना देता है।
32 वह अपने पीछे चमकीला निशान छोड़ जाता है;
गहराव गोया सफ़ेद नज़र आने लगता है।
33 ज़मीन पर उसका नज़ीर नहीं,
जो ऐसा बेख़ौफ़ पैदा हुआ हो।
34 वह हर ऊँची चीज़ को देखता है,
और सब मग़रूरों का बादशाह है।”